Ficus wamanguana

Ficus wamanguana est species generis Fici familiae Moracearum, in provincia Sepik Orientali Papuae Novae Guineae endemica. Nomen specificum ex vico Wamangu in Provincia Sepik Orientali deducitur, ubi species primum conlecta est (Whitfeld et Weiblen 2010:7).

Planta est arbor ad 16 metra alta.

Propria diagnosis Latina, ab inventoribus ipsis scripta: "Arbor parva, ramificatione terminali praesente proximis cursibus aquae in sylvae inapertis aulaeis. Similaris [sic] ad F. servulum Corner glabrum sed cum ramunculis pubescentibus ficisque et petiolis ubi juvenibus" (Whitfeld et Weiblen 2010:7).

Folia ad extrahendum fucum rubrum cocta limbis gramineis adhibentur (Whitfeld et Weiblen 2010:7).

 Bibliographia 
 Whitfeld, T. J. S., et G. D. Weiblen. 2010. Five new Ficus species (Moraceae) from Melanesia. Harvard Papers in Botany 15:1–10.

Categoria:Ficus
Categoria:Taxa Whitfeld
Categoria:Taxa Weiblen
Categoria:Taxa 2010